Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 372/12/5502	Čadca, 4.9.2012
EEČ : 2-37-165-2012

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 54,44 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: Domov sociálnych služieb a špecializované zariadenie Slniečko, Oščadnica 1464, č.ú. 7746658150/5600 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-220/OVK-CA-2012.
v presne nezistenom čase v nočných hodinách v období od 13:30 h dňa 09.03.2012 do 13:30 h dňa 12.03.2012 pod vplyvom alkoholu prišiel k predajni COOP Jednota, ktorá sa nachádza v budove s popisným číslom 421 v obci Čierne, okres XXXXX, kde opakovane kopal do poštovej schránky pripevnenej na budove a keď sa mu túto nepodarilo odtrhnúť zo steny, tak vystúpil na parapetu výkladu, odkiaľ do poštovej schránky opakovane kopal až kým sa mu ju nepodarilo zo steny odtrhnúť a následne po jej odtrhnutí po tejto ešte skákal, v dôsledku čoho došlo k jej deštrukcii a znehodnoteniu, pričom poštová schránka sa taktiež otvorila, čím majiteľovi poštovej schránky, ktorá je súčasťou verejnej poštovej siete, spoločnosti Slovenská pošta, a. s., so sídlom XXXXX, XXXXX spôsobil škodu v sume 54,44 €, pričom tento skutok napĺňa znaky skutkovej podstaty prečinu poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Trestného zákona.
Odôvodnenie: 
Uznesením vyšetrovateľa Okresného riaditeľstva PZ v Čadci pod sp. zn. ČVS:ORP-220/OVK-CA-2012 zo dňa 21.06.2012 bolo XXXXX, nar. XXXXX v Čadci, trvale bytom XXXXX, okres XXXXX podľa § 206 ods. 1 Trestného poriadku vznesené obvinenie pre prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Trestného zákona, na tom skutkovom základe, ako je to uvedené vo výrokovej časti uznesenia vyšetrovateľa PZ. 

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená spoločnosť Slovenská pošta, a. s., so sídlom XXXXX, XXXXX, v zastúpení XXXXX, prostredníctvom probačného a mediačného úradníka Okresného súdu v Čadci uzavreli dňa 21.08.2012 dohodu o zmieri, v rámci ktorej obvinený XXXXX tohto dňa vyhlásil, že spáchal skutok spočívajúci v tom, že v presne nezistenom čase v nočných hodinách v období od 13:30 h dňa 09.03.2012 do 13:30 h dňa 12.03.2012 pod vplyvom alkoholu prišiel k predajni COOP Jednota, ktorá sa nachádza v budove s popisným číslom 421 v obci Čierne, okres XXXXX, kde opakovane kopal do poštovej schránky pripevnenej na budove a keď sa mu túto nepodarilo odtrhnúť zo steny, tak vystúpil na parapetu výkladu, odkiaľ do poštovej schránky opakovane kopal až kým sa mu ju nepodarilo zo steny odtrhnúť a následne po jej odtrhnutí po tejto ešte skákal, v dôsledku čoho došlo k jej deštrukcii a znehodnoteniu, pričom poštová schránka sa taktiež otvorila, čím majiteľovi poštovej schránky, ktorá je súčasťou verejnej poštovej siete, spoločnosti Slovenská pošta, a. s., so sídlom XXXXX, XXXXX spôsobil škodu v sume 54,44 €, pričom tento skutok napĺňa znaky skutkovej podstaty prečinu poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Trestného zákona. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a pokiaľ ide škodu spôsobenú činom, tak obvinený XXXXX škodu spôsobenú trestným činom a vyčíslenú na sumu 54,44 € uhradil poškodenej spoločnosti Slovenská pošta, a. s., so sídlom XXXXX, XXXXX pri konaní pred probačným a mediačným úradníkom na Okresnom súde v Čadci dňa 21.08.2012,

a napokon dňa 4. septembra 2012 obvinený XXXXX prostredníctvom matky XXXXX do pokladne na Okresnej prokuratúre v Čadci vložil peňažnú sumu vo výške 60,- €, určenú na všeobecne prospešné účely pre Domov sociálnych služieb a špecializované zariadenie Slniečko, so sídlom Oščadnica 1464, vo výške 30,- € (číslo účtu: 7746658150/5600) a na peňažnú pomoc obetiam trestnej činnosti vo výške 30,- €. Táto suma je primeraná závažnosti spáchaného trestného činu. 

Obvinený a poškodený s týmto spôsobom vybavenia veci vyslovili súhlas. 

Obvinený XXXXX podľa odpisu z registra trestov súdne trestaný nebol, rovnako tak nebol postihnutý pre priestupok Obvodným úradom OVVS v Čadci. V mieste trvalého bydliska požíva dobrú povesť. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je podľa § 215 ods. 6 Trestného poriadku prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry v Čadci na Krajskú prokuratúru v Žiline. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

Mgr. Roman Lendóci
prokurátor